Ostamme suomalaisen hunajan valikoiduilta sopimustuottajilta ja pakkaamamme hunajat on tuotettu Suomessa toimivilla mehiläistarhoilla. Osa sopimustuottajistamme tekee mehiläishoitoa ja hunajantuotantoa työkseen tai sivuelinkeinona, osa harrastuksenaan. Heidän hoitamansa pesämäärä vaihtelee muutamasta kymmenestä jopa 900 mehiläispesään. Voit tutustua tuottajiimme katsomalla heistä kertovia videoita.Tuottajien tuomista hunajista koostetaan meillä isompia pakkauseriä, joten yhdessä purkissa on todennäköisesti hunajaa eri tuottajilta. Hunajapurkin päällä olevan Parasta ennen -päiväyksen avulla voit tarkistaa ostamasi hunajan alkuperäpaikkakunnat. Haku löytyy etusivulta.